– У РЭС працуюць чатыры лінейныя брыгады, брыгада цэнтралізаванага рамонту, брыгада кабельных ліній, брыгада вулічнага асвятлення і комплексных паслуг, тры аператыўна-выязныя брыгады, якія нясуць кругласутачнае дзяжурства. Участкі РЭС працуюць у Дзераўной (старшы майстар Анатоль Раманоўскі) і Рубяжэвічах (майстар Станіслаў Ламака). За работай электрасетак раёна сочыць у кругласутачным рэжыме раённая дыспетчарская служба. Узначальвае яе Юрый Белановіч, дзяжурныя дыспетчары – Аляксандр Янушкевіч, Сяргей Саладуха, Аляксандр Таяноўскі. Наша база пастаянна папаўняецца новай тэхнікай. Спадзяёмся і на будаўніцтва новай базы РЭС.